Gedurende die droë seisoen lê die wyfie tussen vyf-en-twintig en ‘n honderd ovaalvormige eiers in ‘n holte in die grond. Hierdie eiers word deur die hitte van die son uitgebroei onder die immer wakende oog van die wyfiekrokodil. Kort voordat die eiers uitbroei, laat die klein krokodilletjies binne-in die doppe van hulle hoor. Met ‘n uitsonderlike kwaak-geluidjie begin die baba-krokodil met sy spesiale ‘eiertand’ sy weg na buite oopknaag. Hierdie ‘tand’, wat voor aan sy snoet sit, val af net nadat hy uit die dop gekruip het.
Daar bestaan ‘n besondere soort vriendskap tussen die krokodil en die klein renostervoë ltjie. Dié ou voëltjie sorg naamlik dat die ou krokodil se tande mooi skoon bly en hy sorg sommer terselfdertyd vir homself want hy eet al die stukkies kos en vleis wat daar vassit.